جمهورباشقانی اردوغان، زلنسکی ایله تلفندا دانیشدی
اردوغان، ساواشین باریشجیل دانیشیقلار یولو ایله حلی اوچون لازیم اولان هر جور قاتقینی وئرمهیه حاضر اولدوقلارینی سؤیلهدی
جمهورباشقانی رجب طیب اردوغان ایله اوکراینا دؤولت باشقانی ولودیمیر زلنسکی آراسیندا تلفون دانیشیغی گئرچکلشدی.
ایلهتیشیم باشقانلیغیندان وئریلهن آچیقلامایا گؤره، تلفن دانیشماسیندا ۲۴ فوریهدن بو یانا داوام ائدن روسیا-اوکراینا ساواشی ایله باغلی گلیشمهلر دگرلندیریلدی.
جمهورباشقانی اردوغان دانیشمادا، روسیا ایله اوکراینا آراسیندا اوزون مدتدیر اوزرینده چالیشدیقلاری اسیر دییشیمینین اوغورلا باشا چاتماسیندان چوخ ممنون اولدوغونو بیلدیردی.
اوکراینا تاخیلینین قارا دنیز اوزریندن صادراتینا دایر آنلاشمانین ایشلهدیگینی بیلدیرهن اردوغان، بنزر بیر یاناشیمین زاپوریژیا نۆوه مرکزی باغلامیندا دا تطبیق اولونابیلهجگینی، نۆوه مرکزینین اطرافیندا عسگردن آریندیریلمیش بیر بؤلگهنین قورولماسی اوچون لازیم اولان آراچیلیق تکلیفینین گئچرلی اولدوغونو دیله گتیردی.
اوکراینانین بعضی بؤلگهلرینده روسیانین کنترلو آلتینداکی بعضی بؤلگهلرینده بیر طرفلی خالق اویلاماسی گئچیریلمهسینین دیپلوماتیک پروسهسین جانلاندیریلماسی چابالارینی چتینلشدیرجگینی دا بیلدیرن جمهورباشقانی اردوغان، ساواشین باریشجیل دانیشیقلار یولو ایله حلی اوچون لازیم اولان هر جور قاتقینی وئرمهیه حاضر اولدوقلارینی سؤیلهدی.
ایلگیلیلی خبرلر
سؤزده سوروملو تروریست ضررسیزلشدیریلدی
اؤزونه باغلی عنصورلارلا بیرلیکده تخریبات ائیلملرینه قاتیلان تروریست، میت طرفیندن هدف لیستینه آلینمیشدی
میللی گوونلیک شوراسی توپلانتیسیندان سونرا بیلدیری یاییملاندی
"میللی گوونلیک شوراسی بیلدیریسینده، عملیاتلارین تک هدفینین ترور هؤرگوتلری اولدوغو، بؤلگهده هئچ بیر ترور هؤرگوتونون وارلیغینا و فعالیتینه ایجازه وئریلمهیهجگی وورغولاندی"
میت: داعش عضوو ۵ تروریست یاخالاندی
سوریهنین قوزئیینده ترور هؤرگوتو داعش منسوبو ۵ تروریست سلاح و تجهیزاتی ایله بیرلیکده اله گئچیریلدی
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab